ผมมีอาการถ่ายเป็นน้ำแต่ไม่ปวดท้อง พอตื่นมาอีกวันมีไข้แล้วก็รู้สึกเหมือนจะอาเจียรเป็นระยะๆอ่ะครับผมเป็นอะไรครับ
สวัสดีค่ะ อาการถ่ายอุจจาระเป็นน้ำ มีไข้ อยากอาเจียน หากเพิ่งเป็นมากเพียง 1-2 วัน น่าจะกเิดจากอาหารเป็นพิษ หรือ ลำไส้อักเสบแบบเฉียบพลับ จากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาดในเบื้องต้นควรพยายามดื่มน้ำสะอาดให้มาก และดื่มน้ำเกลือแร่ร่วมด้วย สำหรับอาหาร ควรทานอาหารเฉพาะอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก อาจยิ่งทำให้ถ่ายมากขึ้น หรือมีท้องอืดตามมานอกจากนี้ อาจทานคาร์บอนเพื่อช่วยในการดูดซึมสารพิษ และทานยาแก้คลื่นไส้อาจียน เช่น metoclopramide (เมโทโคลพราไมด์) เป็นต้นแต่หากยังคงถ่ายอุจจาระปริมาณมาก ถ่ายอุจจาระบ่อย หรือมีไข้ขึ้นสูง หรือไม่สามารถดื่มน้ำและทานอาหารอะไรได้ ก็ควรรีบไปพบแพทย์ค่ะ